
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1413 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Κατάργηση των Ινστιτούτων Διά Βίου Εκπαίδευ¬ 
σης (Ι.Δ.Β.Ε.) του Τεχνολογικού Εκπαιδευτικού 
Ιδρύματος (Τ.Ε.Ι.) Πελοποννήσου και του Τ.Ε.Ι. Δυ¬ 
τικής Ελλάδας. 

2 

Μετονομασία της Σχολής Επιστημών Υγείας του 
Πανεπιστημίου Κρήτης. 

3 

Κατανομή για το διορισμό συγγενών αποβιωσά- 
ντων κατά και ένεκα της εκτέλεσης υπηρεσιακού 
καθήκοντος σε ΟΤΑ Α' βαθμού. 

4 

Ολοκλήρωση της επένδυσης της ατομικής επιχεί¬ 
ρησης του «ΤΖΑΒΕΛΛΑ ΕΜΜΑΝΟΥΗΛ», οριστικο¬ 
ποίηση του κόστους αυτής και πιστοποίηση έναρ¬ 
ξης της παραγωγικής λειτουργίας της μονάδας 
που προήλθε από την επένδυση αυτή. 


ΑΠΟΦΑΣΕΙΣ 

Αριθμ. 57357/Ζ1 (1) 

Κατάργηση των Ινστιτούτων Διά Βίου Εκπαίδευ¬ 
σης (Ι.Δ.Β.Ε.) του Τεχνολογικού Εκπαιδευτικού 
Ιδρύματος (Τ.Ε.Ι.) Πελοποννήσου και του Τ.Ε.Ι. Δυ¬ 
τικής Ελλάδας. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α.Των άρθρων 48 και 86 του ν.4485/2017 (ΑΊ 14) και 
β. του π.δ. 70/2015 (ΑΊ 14), του π.δ. 125/2016 (Α' 210) 
και του π.δ. 18/2018 (Α'31). 

2. Το π.δ. 91/2013 (Α' 131). 

3. Το π.δ 94/2013 (ΑΊ 32). 

4. Το με αριθ. πρωτ. 217/28.02.2018 (αριθ. πρωτ. 
ΥΠ.Π.Ε.Θ. 35984/Ζ1/02.03.2018) έγγραφο του Πρύτανη 
του Τ.Ε.Ι. Πελοποννήσου. 

5. Το με αριθ. πρωτ. 6655/22.02.2018 (αριθ. πρωτ. 
ΥΠ.Π.Ε.Θ. 38957/Ζ1 /07.03.201 8) έγγραφο του Πρύτανη 
του Τ.Ε.Ι. Δυτικής Ελλάδας. 


6.Τη με αριθ. πρωτ. Φ.1 /Γ/30ΝΠ/56141 /Β1 /05.04.2018 
εισήγηση του άρθρου 24 του ν.4270/2014 (ΑΊ 43), όπως 
ισχύει, του προϊσταμένου της Γενικής Διεύθυνσης 
Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων, σύμφωνα με την οποία 
από την έκδοση της παρούσας απόφασης δεν προκα- 
λείται δαπάνη που να επιβαρύνει τον προϋπολογισμό 
των εν λόγω ιδρυμάτων δεδομένου ότι τα Ι.Δ.Β.Ε. δεν 
λειτούργησαν ποτέ, διαπιστώνουμε: 

α) Την κατάργηση του Ινστιτούτου Δια Βίου Εκπαί¬ 
δευσης του Τ.Ε.Ι. Πελοποννήσου (πρώην Τ.Ε.Ι. Καλα¬ 
μάτας), το οποίο ιδρύθηκε με την υπ'αριθ. 65123/ 
Ε5/2009 κοινή υπουργική απόφαση (ΒΊ229). 

β) Την κατάργηση των Ινστιτούτων Δια Βίου Εκ¬ 
παίδευσης τα οποία είχαν ιδρυθεί στα Τ.Ε.Ι. Πάτρας 
και Μεσολογγίου με τις υπ' αριθ. 65106/Ε5/2009 και 
65120/Ε5/2009 κοινές υπουργικές αποφάσεις αντί¬ 
στοιχα (ΒΊ 228), πριν τη συγχώνευσή τους σε Τ.Ε.Ι. 
Δυτικής Ελλάδας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Μαρούσι, 12 Απριλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 57356/Ζ1 (2) 

Μετονομασία της Σχολής Επιστημών Υγείας 
του Πανεπιστημίου Κρήτης. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ. 

Έχοντας υπόψη: 

1 .Τις διατάξεις 

α) Της παρ. 2 του άρθρου 10 του ν. 4485/2017 «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΑΊ 14), 
β) της παρ. 1 του άρθρου 1 του π.δ. 653/1976 
(Α'241), του άρθρου 2 του π.δ. 103/1983 (Α'48) και 
της παρ. 2 του άρθρου 1 του π.δ. 96/2013 (ΑΊ33), 
γ) του π.δ. 70/2015 (ΑΊ 14) περί ανασυστάσεως και 
μετονομασίας Υπουργείων, 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 413/25.04.2018 


δ) του π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών», 

ε) του π.δ. 18/2018 (Α'31) «Οργανισμός Υπουργείου 
Παιδείας, Έρευνας και Θρησκευμάτων». 

2. Την ομόφωνη γνώμη της Συγκλήτου του Πανεπιστη¬ 
μίου Κρήτης (συνεδρίαση 378/19.10.2017). 

3. Το μεαριθ. πρωτ. 225282/Ζ1 /20.12.2017 αίτημα του 
Υπουργού Παιδείας, Έρευνας και Θρησκευμάτων προς 
την Πρόεδρο της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (Α.ΔΙ.Π.), με 
το οποίο ζητείται η διατύπωση γνώμης από την Αρχή, 
για τη μετονομασία της Σχολής Επιστημών Υγείας του 
Πανεπιστημίου Κρήτης. 

4. Τη θετική γνώμη του Συμβουλίου της Αρχής Δια¬ 
σφάλισης και Πιστοποίησης της Ποιότητας στην Ανώ¬ 
τατη Εκπαίδευση (συνεδρίαση αρ. 59/26.02.2018), που 
απεστάλη με το αριθ. 4793ΕΞ/07.03.2018 έγγραφο της 
Προέδρου της. 

5. Τη με αριθ. πρωτ. Φ.1/Γ/13ΝΠ/47799/Β1 /22.03.2018 
εισήγηση του άρθρου 24 του ν.4270/2014 (ΑΊ 43), όπως 
ισχύει, του προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων, σύμφωνα με την οποία από την έκ¬ 
δοση της παρούσας απόφασης δεν προκαλείται δαπά¬ 
νη που να επιβαρύνει τον προϋπολογισμό του εν λόγω 
Ιδρύματος, αποφασίζουμε: 

Τη μετονομασία της Σχολής Επιστημών Υγείας του 
Πανεπιστημίου Κρήτης, σε Ιατρική Σχολή. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Απριλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΔΙΠΑΑΔ/Φ.Κ./5 0/5024, 6645 (3) 

Κατανομή για το διορισμό συγγενών αποβιωσά- 
ντων κατά και ένεκα της εκτέλεσης υπηρεσιακού 
καθήκοντος σε ΟΤΑ Α' βαθμού. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α715-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Τις διατάξεις του άρθρου 14 του ν.2266/1994 (ΦΕΚ 
218/Α713-12-1994), όπως ισχύει. 

3. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 


σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης και Τουρι¬ 
σμού και Υποδομών, Μεταφορών και Δικτύων» και 
το π.δ. 125/2016 (ΦΕΚ 210/Α75-11-2016) «Διορισμός 
Υπουργών, Αναπληρωτών Υπουργών και Υφυπουργών». 

4. Την υπ' αριθ. ΔΙΠΠ/Φ.ΕΠ.1/71/οικ. 4573/01-3-201 1 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

5. Τα υπ'αριθ. πρωτ. 2563/1.2.2018 και 3286/14.2.2018 
έγγραφα του Υπουργείου Εσωτερικών. 

6. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού δι¬ 
καίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 
1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή α) του Βασιλείου Βλησσαρούλη σε κενή 
οργανική θέση κατηγορίας Δευτεροβάθμιας Εκπαίδευ¬ 
σης (ΔΕ), κλάδου Προσωπικού Η/Υ ή Πληροφορικής στο 
Δήμο Λαρισαίων και β) της Σοφίας Γκίκα σε κενή ορ¬ 
γανική θέση κατηγορίας Δευτεροβάθμιας Εκπαίδευσης 
(ΔΕ), κλάδου Διοικητικού στο Δήμο Κορινθίων, σύμφωνα 
με τις διατάξεις του άρθρου 14 του ν.2266/1994 (ΦΕΚ 
218/Α713-12-1994), όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Απριλίου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


(4) 

Ολοκλήρωση της επένδυσης της ατομικής επι¬ 
χείρησης του «ΤΖΑΒΕΛΛΑ ΕΜΜΑΝΟΥΗΛ», ορι¬ 
στικοποίηση του κόστους αυτής και πιστοποί¬ 
ηση έναρξης της παραγωγικής λειτουργίας της 
μονάδας που προήλθε από την επένδυση αυτή. 

ΜετηνΔΙΑΠ/111592/557/Π09/5/00409/Ε/ν.3299/2004/ 
11-04-2018 απόφαση του Αντιπεριφερειάρχη Περιφε¬ 
ρειακής Ανάπτυξης και Επιχειρηματικότητας Περιφέ¬ 
ρειας Δυτικής Ελλάδας, ολοκληρώθηκε η επένδυση 
ν.3299/2004, και πιστοποιήθηκε η έναρξη της παραγω¬ 
γικής λειτουργίας της μονάδας που προήλθε από την 
επένδυση αυτή, της ατομικής επιχείρησης του «ΤΖΑΒΕΛ¬ 
ΛΑ ΕΜΜΑΝΟΥΗΛ» που αναφέρεται στον εκσυγχρονισμό 
ολοκληρωμένης μορφής ΈΑΜΡΙΝΟ δύο (2) αστέρων δυ¬ 
ναμικότητας 42 θέσεων -126 ατόμων στη θέση ΠΑΡΟΔΟΣ 
ΠΟΡΡΩΒΙΤΣΑΣ Ακράταςτου Δήμου Αιγιαλείας, Περιφε¬ 
ρειακής Ενότητας Αχάίας, Περιφέρειας Δυτικής Ελλάδας. 

-Το ενισχυόμενο κόστος της επένδυσης οριστικοποι- 
ήθηκε στο συνολικό ποσό των 105.390,00 ευρώ. 

- Το ύψος της ίδιας συμμετοχής ορίστηκε στο ποσό 
των 39.348,90 €, που αποτελεί ποσοστό 37,30 % του 
συνολικού ύψους της ενισχυόμενης επένδυσης ποσού 
105.390,00 ευρώ. 

- Το ύψος της επιχορήγησης ορίστηκε στο ποσό των 
51.641,10 € που αποτελεί ποσοστό 49,00% του συνολι¬ 
κού ύψους της ενισχυόμενης παραγωγικής επένδυσης 
ποσού 105.390,00 ευρώ. 

-Το ύψος του τραπεζικού δανείου, ορίστηκε στο ποσό 
των 14.400,00 €, που αποτελεί ποσοστό 13,70 % του συ¬ 
νολικού ύψουςτης ενισχυόμενης παραγωγικής επένδυ¬ 
σης ποσού 105.390,00 ευρώ. 

- Επιβλήθηκε παρακράτηση (υπουργική απόφαση 
49901/21-11-2012 (ΦΕΚ/ Β73076/21-11-2012) ποσού 
ενίσχυσης, λόγω μείωσης νέων θέσεων εργασίας, ύψους 
1.176,00 €. 

- Υφιστάμενες θέσεις εργασίας: 1,50 ΕΜΕ. Νέες θέσεις 
εργασίας: 0,72 ΕΜΕ. 

- Ημερομηνία ολοκλήρωσης της επένδυσης και έναρ¬ 
ξης της παραγωγικής λειτουργίας της μονάδας που προ¬ 
ήλθε από την επένδυση αυτή, ορίστηκε η 27-07-2017. 


- Με την απόφαση αυτή εγκρίθηκε και η καταβολή 
του αναλογούντος ποσού της επιχορήγησης (μετά την 
παρακράτηση), ύψους 11.265,10 ευρώ. 

- Η καταβολή της επιχορήγησης θα γίνει σύμφω¬ 
να με το άρθρο 1 της κοινής υπουργικής απόφασης 
127846/12.11.2017 (ΦΕΚ Β'/4120/27-11 -2017). 

- Για την έκδοση της απόφασης δεν απαιτείται Περι¬ 
φερειακή Γνωμοδοτική Επιτροπή σύμφωνα με τα άρ¬ 
θρα 27 και 85 παρ.7 του ν. 4399/2016 και την υπ' αριθ. 
210814/1278/11-8-2016 απόφαση του Περιφερειάρχη 
Δυτικής Ελλάδας «Σύσταση της Περιφερειακής Γνωμο- 
δοτικής Επιτροπής της Περιφέρειας Δυτικής Ελλάδας, 
σύμφωνα με το άρθρο 27 του ν. 4399/2016 και καθο¬ 
ρισμός της διαδικασίας λειτουργίας της» (ΦΕΚ 2781 /Β'/ 
5-9-2016). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Απριλίου 2018 

Ο Αντιπεριφερειάρχης Περιφερειακής 

Ανάπτυξης και Επιχειρηματικότητας 

ΚΩΝΣΤΑΝΤΙΝΟΣ ΚΑΡΠΕΤΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 413/25.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























